На основу члана 37 Статута Града Ниша, ("Службени лист Града Ниша", број 88/08)

Скупштина Града Ниша на седници одржаној \_\_\_\_\_\_\_\_\_\_ 2014. године донела је

**Р Е Ш Е Њ Е**

I **УСВАЈА СЕ** Финансијски извештај о пословању Предшколске установе „Пчелица“ Ниш за период 1.1.-31.12.2013. године број 1698 од 27.2.2014. године, који је усвојио Управни одбор Установе Одлуком број 1702 од 27.2.2014. године.

II Решење доставити Предшколској установи "Пчелица" Ниш, Управи за образовање и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

Председник

Проф. др Миле Илић

**О б р а з л о ж е њ е**

Управни одбор Предшколске установе "Пчелица" Ниш на седници одржаној дана 27.2.2014. године Одлуком број 1702 усвојио је Финансијски извештај о пословању Предшколске установе „Пчелица“ Ниш за период 1.1.-31.12.2013. године број 1698 од 27.2.2014. године.

Установа даје извештај о раду и реализацији програма рада за школску годину, а финансијски извештај за буџетску, односно календарску годину.

У Установи се у складу са Законом основама система образовања и васпитања и Законом о предшколском васпитању и образовању обавља делатност – васпитање и образовање деце предшколског узраста, организовање дневног боравка деце и исхране, неге, превентивно здравствене и социјалне заштите. У Установи се обављају и друге делатности у складу са Статутом Установе.

Делатност се обавља у 23 обданишта, а целодневним боравком је било обухваћено 5238 деце, од чега је 925 деце похађало припремни предшколски програм. Поред обданишта, припремни предшколски програм, који се организује у другим прилагођеним просторима и основним школама, обухвата још 760 деце. У болничке групе смештено је 67 деце.

Број запослених у Установи чије се зараде финансирају из буџета је прецизно утврђен важећим нормативима и зависи од броја уписане деце.

Законом је прописано да се делатност предшколског васпитања и образовања финансира са 80% из буџета локалне самоуправе и 20% од родитеља.

Имајући у виду да је Финансијски извештај о пословању за 2013. годину Предшколске установе "Пчелица" Ниш сачињен у складу са законом и прописима Града, предлаже се да Скупштина Града Ниша донесе решење као у диспозитиву.

По овлашћењу-начелник

Управе за образовање

Јелица Велаја